Cum să-i fie Răzvan Petrescu sorții Tom Degețel, cînd el – cel mai mare realist dromologic al literaturii mondiale de azi și de pretutindeni – e stăpînul Mandarinei, roller coaster-ul ce dă-n sfîrșiturile toate? Aici monștrii se recunosc și devorează; acolo, trădătorii, peștii, administratorii de bloc, nebunii suflecați în rîul timpului ori securiștii cearcă să se retragă cu torțe spre-apocalipsa pensiilor grase; dincolo, preasfințita preacurvie umple țara de poluții cînd inima bate, bătută, mai tare; dincoace, tații alunecă din Bach în ah în fiii vii, nu în resentiment.